EkBass/fiwiki-20250220-pages-articles huggingface dataset:
Elphamen kuningatar

Elphamen kuningatar on Etelä-Skotlannin ja Pohjois-Englannin kansanperinteessä esiintyvä haltiakuningatar, jonka rinnakkaismuoto on keijukaisten kuningatar. Vuonna 1598 noitaoikeudenkäynnissä syytetty skotlantilainen Andro Man käytti haltiakuningattaresta nimimuotoa Quene of Elphen. Andro Manin mukaan kuningatar oli paholainen tai paholaisen vaimo, jonka miehen nimi oli Christsonday. Vuonna 1588 syytetty Alison Pearson poltettiin noitana, koska hän tunnusti tunteneensa Elphamen kuningattaren. Elphamen kuningatar esiintyy kahdessa Francis James Childin balladikokoelmaan kuuluvassa balladissa: Thomas Rymer (balladi numero 37) sekä The Queen of Elfan's Nourice (numero 40). ==Lähteet== Luokka:Taruolennot Luokka:Pakanuus Luokka:Brittiläinen mytologia
Say You Do

Say You Do on brittiläismuusikko Sigalan kappale, jolla vierailevat myös brittiläisartisti Imani Williams sekä brittiläinen drum and bass-muusikko DJ Fresh. Sen julkaisi Ministry of Sound Sigalan Brighter Days- debyyttistudioalbumin kolmantena singlenä 18. maaliskuuta 2016. Kappale sisältää mukaelman Mariah Careyn kappaleesta "Always Be My Baby". "Say You Do" on ollut julkaisunsa jälkeen myyntimenestys Britanniassa ja Skotlannissa, joissa se on päässyt singlelistan viiden parhaan joukkoon. Britanniassa kappale on saavuttanut kultalevyrajan 400 000 myydyllä kopiolla. Kappaleelle on toteutettu myös musiikkivideo, joka julkaistiin videopalvelu YouTubessa 5. helmikuuta 2016. Jamaikan Port Antoniossa kuvatulla videolla esiintyy kaikista kolmesta esiintyjästä vain Imani. ==Lähteet== Luokka:Vuoden 2016 kappaleet Luokka:Brittiläiset musiikkikappaleet
DJ Fresh

Daniel Edward Stein (s. 11. huhtikuuta 1977 Worthing, Englanti, taiteilijanimeltään DJ Fresh) on elektronista musiikkia tekevä brittiläinen muusikko, DJ ja musiikkituottaja. Hän on entinen drum and bass-yhtye Bad Companyn jäsen ja hän omistaa Adam Fn kanssa Breakbeat Kaos levy-yhtiön. Danielin kaikista tunnetuin julkaisu on hänen kolmas studioalbumi "Nextlevelism", jonka julkaisi Ministry of Sound lokakuussa 2012. Siltä julkaistiin singlenä menestyskappaleet "Louder" ja "Hot Right Now", joista tuli Britannian singlelistan historian ensimmäiset listan kärjen saavuttaneet dubstep ja drum and bass kappaleet. Daniel on tehnyt uransa aikana yhteistyötä myös muun muassa Diplon, Dominique Young Uniquen ja Dibby Dibby Soundin kanssa kappaleella "Earthquake", Ella Eyren kanssa kappaleella "Gravity", sekä Sigalan ja Imani Williamsin kanssa kappaleella "Say You Do". Tammikuussa 2014 Danielin tuotannot olivat myyneet yli 2,8 miljoonaa kopiota ja hänellä oli kaksi Britannian singlelistan kärjen saavuttanutta sekä kahdeksan listan kymmenen parhaan joukkoon päätynyttä singleä. ==Diskografia== ====Albumit==== Studioalbumit * Escape from Planet Monday (22. toukokuuta 2006) * Kryptonite (16. elokuuta 2010) * Nextlevelism (28. syyskuuta 2012) Kokoelma-albumit * Breakbeat Kaos (18. elokuuta 2003) * Jungle Sound: The Bassline Strikes Back! (4. lokakuuta 2004) * Bass Invaderz (Helmikuu 2005) * Jungle Sound: Gold (13. marraskuuta 2006) EP-levyt * Cactus Funk '02 (2005) * Future Jungle (14. maaliskuuta 2011) ====Singlet==== Pääartistina * Submarines (2004) * When the Sun Goes Down (mukana Adam F) (2004) * All That Jazz (mukana MC Darrison) (2005) * X Project (2005) * Funk Academy (2005) * The Immortal (2006) * Nervous (mukana Mary Byker) (2006) * Hypercaine (mukana Stamina MC ja Koko) (2009) * Gold Dust (mukana Ce'Cile) (2010) * Lassitude (Sigman kanssa, mukana Koko) (2010) * Louder (mukana Sian Evans) (2011) * Hot Right Now (mukana Rita Ora) (2012) * Gold Dust (uudelleenjulkaisu Nextlevelismiltä) (mukana Ms. Dynamite) (2012) * The Power (mukana Dizzee Rascal) (2012) * The Feeling (mukana RaVaughn) (2012) * Earthquake (Diplon kanssa, mukana Dominique Young Unique) (2013) * Dibby Dibby Sound (Jay Fayn kanssa, mukana Ms. Dynamite) (2014) * Make U Bounce (TCn kanssa, mukana Little Nikki) (2014) * Flashlight (mukana Ellie Goulding) (2014) * Gravity (mukana Ella Eyre) (2015) * Believer (Adam Fn kanssa) (2015) * How Love Begins (High Contrastin kanssa, mukana Dizzee Rascal) (2016) * Bang Bang (vs Diplo, mukana R. City, Selah Sue ja Craig David) (2016) * Never Wanna Stop / Civilization (Macky Geen ja DJ Phantasyn kanssa) (2018) * Drive (2020) Vierailevana artistina * Tarantula (Pendulum, mukana DJ Fresh, $pyda ja Tenor Fly) (2005) * Say You Do (Sigala, mukana Imani Williams ja DJ Fresh) (2016) ==Lähteet== Luokka:Vuonna 1977 syntyneet Luokka:Elävät henkilöt Luokka:Brittiläiset muusikot
Google Meet

Google Meet on Googlen kehittämä, yrityskäyttöön suunnattu videopuhelupalvelu. Se on käytettävissä verkkoselaimella sekä Android- ja iOS-sovelluksina. Maaliskuun 2020 alussa Google ilmoitti avaavansa Meetin korkeimman tilaustason Enterprisen ominaisuudet kaikille Google Workspace- ja G Suite for Education -pakettien käyttäjille 30. syyskuuta 2020 asti koronaviruspandemian takia. Elokuusta 2020 lähtien Google suunnitteli yhdistävänsä Google Duo- ja enemmän yrityksille suunnatun Google Meet -palvelun. Vaikka päätös välillä peruttiin, ilmoitus yhdistämisestä tuli kesäkuussa 2022.https://www.theverge.com/2022/6/1/23149832/google-meet-duo-combination- voice-video Yhdistäminen tapahtui siten, että Google Duo -sovellukseen lisättiin päivityksessä Meetin ominaisuudet ja sovellus nimettiin uudelleen Google Meetiksi, ja alkuperäinen Meet jäi käytöstä. https://www.theverge.com/2022/8/3/23290225/google-meet-duo-video-calling- messaging == Käyttö == Google Meet on osa Googlen organisaatioille kehittämää Google Workspace -pakettia, joten se on integroitu moniin muihin Googlen palveluihin. Google Meet -puhelun voi luoda Google-kalenterin tapahtumasta, ja kalenterin tapahtuman tiedot ovat käytettävissä videopuhelussa. Videopuhelun luojan on kuuluttava johonkin Google Workspace- tai G Suite for Education -organisaatioon, mutta puheluun voivat liittyä myös puhelun aloittajan Google Workspace -organisaation ulkopuoliset käyttäjät. Videopuheluihin liittyminen tapahtuu internet-linkistä, puhelinnumerolla, sähköpostikutsusta tai Google- kalenterin tapahtuman kautta. == Katso myös == * Google Hangouts == Lähteet == == Aiheesta muualla == * Verkkosivut Luokka:Googlen palvelut Luokka:Android- sovellukset Luokka:iOS-sovellukset Luokka:Pikaviestintäohjelmat Luokka:Videopuheluohjelmat Luokka:Vuoden 2017 ohjelmistot
Madison Beer

Madison Elle Beer (s. 5. maaliskuuta 1999) on yhdysvaltalainen laulaja. Hän allekirjoitti vuonna 2019 levytyssopimuksen Epic Recordsin kanssa ja hänen ensimmäinen albuminsa Life Support julkaistiin helmikuussa 2021. == Varhainen elämä == Madison Beer on syntynyt 5. maaliskuuta 1999 juutalaiseen perheeseen Jerichossa, New Yorkissa. Hänen isänsä Robert Beer on kotiurakoitsija ja äitinsä Tracie Beer sisustussuunnittelija. Hänellä on nuorempi veli nimeltä Ryder, jonka bar mitsvaa juhlittiin vuonna 2012. == Ura == === 2012–2016: Uran alku === Madison Beer aloitti uransa tekemällä kuuluisista kappaleista cover- versioita vuonna 2012. Ne saivat Justin Bieberin huomion ja hän jakoi omalla Twitter-sivullaan linkin Madisonin tekemän coverin Etta Jamesin kappaleesta ”At Last”. Bieber kehui häntä ja sanoi, että hänestä tulisi tähti. Tämä teki Beeristä maailmanlaajuisesti tunnetun. Madison julkaisi 2013 vuonna ensimmäisen singlensä ”Melodies” ja sen musiikkivideon vierailijana oli Justin Bieber. Beer julkaisi vuonna 2014 toisen singlensä nimeltään ”Unbreakable”. Vuonna 2015 Madison julkaisi kolmannen kappaleensa ”All For Love”, jossa oli mukana amerikkalainen duo Jack & Jack. === 2017– As She Pleases ja Life Support === Beer julkaisi ensimmäisen EP-levyn vuonna 2018 nimeltä ”As She Pleases”. Siihen kuuluu 7 kappaletta, josta ”Dead”, ”Say It to My Face” ja ”Home with You” julkaistiin singleinä ennen levyn julkaisua. Beer oli marraskuussa 2018 julkaistussa Riot Gamesin kappaleessa ”Pop/Stars”. Kappaletta käytettiin tunnarina League of Legends nimisessä pelissä kohti vuoden 2018 loppua. Beer julkaisi 9. marraskuuta 2018 kappaleen nimeltä ”Hurts Like Hell”, jossa oli mukana amerikkalainen räppäri Offset. Vuoden 2019 toukokuussa Beer julkaisi singlen ”Dear Society”. Beer ilmoitti vuonna 2019, että hän on allekirjoittanut Epic Recordsin kanssa levytyssopimuksen. Tammikuussa 2020 Beer julkaisi ensimmäisen singlen ”Good in Goodbye” tulevalle albumille nimeltä Life Support. Albumi julkaistiin 26. helmikuuta 2021. == Diskografia == === Studioalbumit === * === EP:t === * == Lähteet == Luokka:Yhdysvaltalaiset muusikot Luokka:Amerikanjuutalaiset Luokka:Vuonna 1999 syntyneet Luokka:Elävät henkilöt
Colleen Sostorics

Colleen Sostorics (s. 17. joulukuuta 1979 Saskatchewan, Kanada) on kanadalainen pääosin 1990-, 2000- ja 2010-luvuilla pelannut jääkiekkoilija, jonka pelipaikka oli puolustaja. Hän pelasi Kanadan naisten jääkiekkomaajoukkueessa seitsemät maailmanmestaruuskilpailut, joista kolmessa hänen joukkueensa saavutti kultaa ja kolmessa hopeaa. Sostorics pelasi myös olympialaisten naisten jääkiekkoturnauksessa kolmesti saavuttaen kultaa Salt Lake Citystä 2002, Torinosta 2006 ja Vancouverista 2010. Vuoden 2002 turnauksessa hän oli plus/miinus -tilaston paras saldollaan +11. Sostorics asuu Saskatchewanissa, Kanadassa. == Lähteet == Luokka:Kanadalaiset jääkiekkoilijat Luokka:Kanadalaiset olympiavoittajat Luokka:Vuonna 1979 syntyneet Luokka:Elävät henkilöt
Mizuki Fujii

Mizuki Fujii (, s. 5. elokuuta 1988 Ashikita) on japanilainen entinen sulkapalloilija ja olympiamitalisti. Fujii osallistui urallaan kertaalleen olympialaisiin. Tämä tapahtui Lontoon olympialaisissa 2012, jolloin hän pelasi Reika Kakiiwan parina naisten nelinpelissä. He voittivat alkuerässään intialaisparin Jwala Gutta-Ashwini Ponnappan ja singaporelaisparin Shinta Mulia Sari-Yao Lein. Huolimatta siitä, että he hävisivät alkulohkossaan taiwanilaisille Cheng Wen-hsingille ja Chien Yu-chinille, he pääsivät pudotuspeleihin. Puolivälierissä he voittivat tanskalaiset Christinna Pedersenin ja Kamilla Rytter Juhl 2–0 ja välierissä 2–1 kanadalaiset Alex Brucen ja Michelle Lin. Loppuottelussa kiinalaispari Tian Qing ja Zhao Yunlei olivat parempia suoraan kahdessa erässä. ==Lähteet== Luokka:Japanilaiset sulkapalloilijat Luokka:Japanilaiset olympiamitalistit Luokka:Vuonna 1988 syntyneet Luokka:Elävät henkilöt
Reika Kakiiwa

Reika Kakiiwa (, s. 19. heinäkuuta 1989 Kami-Amakusa) on japanilainen sulkapalloilija ja olympiamitalisti. Kakiiwa osallistui urallaan kertaalleen olympialaisiin. Tämä tapahtui Lontoon olympialaisissa 2012, jolloin hän pelasi Mizuki Fujiin parina naisten nelinpelissä. He voittivat alkuerässään intialaisparin Jwala Gutta-Ashwini Ponnappan ja singaporelaisparin Shinta Mulia Sari-Yao Lein. Huolimatta siitä, että he hävisivät alkulohkossaan taiwanilaisille Cheng Wen-hsingille ja Chien Yu-chinille, he pääsivät pudotuspeleihin. Puolivälierissä he voittivat tanskalaiset Christinna Pedersenin ja Kamilla Rytter Juhl 2–0 ja välierissä 2–1 kanadalaiset Alex Brucen ja Michelle Lin. Loppuottelussa kiinalaispari Tian Qing ja Zhao Yunlei olivat parempia suoraan kahdessa erässä. Kakiiwa saavutti urallaan myös yhden maailmanmestaruuspronssin, kun hän oli kolmas vuoden 2014 MM-kilpailuissa Miyuki Maedan kanssa. ==Lähteet== Luokka:Japanilaiset sulkapalloilijat Luokka:Japanilaiset olympiamitalistit Luokka:Vuonna 1989 syntyneet Luokka:Elävät henkilöt
Kaufmanin piirikunta

Kaufmanin piirikunta (engl. Kaufman County) on Yhdysvaltojen Texasin osavaltiossa sijaitseva piirikunta. Piirikunnan väkiluku oli 103 350 vuonna 2010. Sen hallintokeskus on Kaufman ja suurin kaupunki Terrell. Kaufmanin piirikunta on nimetty David S. Kaufmanin mukaan. == Lähteet == Luokka:Texasin piirikunnat
Saurdalin pumppuvoimalaitos

Saurdalin pumppuvoimalaitos sijaitsee Rogalandin Suldalissa Norjassa. Se on vesivoimalaitos, joka kuuluu Ulla-Førren vesivoimalaitoskompleksiin ja joka hyödyntää siinä muun muassa suurta Blåsjøn varastoallasta. Koska voimala sijaitsee kallioon louhitussa onkalossa, sitä voidaan luonnehtia tunnelivoimalaitokseksi. Voimalan vesiturbiineista kaksi on suunniteltu kaksitoimisiksi, joten voimalaa voidaan pitää yhdistelmälaitoksena. == Blåsjø ja muut vesilähteet == Blåsjø on Norjan suurin varastoallas ja siitä otetaankin pääosa Saurdalissa sähköntuotannossa käytettävästä vedestä. Sama vesi osallistuu alempana sähköntuotantoon kadessa muussakin voimalassa: Kvilladalin- ja Hylenin voimaloissa. Kvilldal on Saurdalin kanssa samassa tunnelissa ja se sijaitsee siitä vähän alempana. Hylen voimala sijaitsee Suldalsvatnetin takana vesireitin viimeisenä. Myös Stølsdalin pumppuvoimalaitokselta, keräilyalueen eteläosista, tuleva vesi voidaan hyödyntää sähköntuotannossa vastaavalla tavalla. Lisäksi voidaan päästää Sandasvatniin läntiseltä alueelta kerättyä vettä ja neljännestä suunnasta, Lauvastølsvatnin järvestä, tulevaa vettä samaan tunneliin. Kun sähköä tarjotaan sähköverkkoon liikaa ja se on hinnaltaan halpaa, on Saurdalin tehtävänä käyttää ostettua sähköenergiaa ja pumpata sillä vettä Blåsjøn tai Sandasvatnin altaaseen. Pumppaamiseen käytettävää vettä on tarjolla Lauvastølsvatnista, Sandasvatnista tai kauempaa Stølsdalin pumppaamolta. == Pumppuvoimalaitos == Voimalaitos on yhdistelmävoimala, jossa on resurssit sekä sähkövoiman tuotantoon että sähköenergian varastointiin pumppaamalla vettä varastoaltaaseen. Sähköntuotantoon on käytettävissä neljä 160 megawatin Francis-turbiinia, joilla voidaan tuottaa sähköä yhteensä 640 MW teholla. Tuotantoon käytettävä vesi saadaan pääasiassa tunnelia pitkin Blåsjøn varastoaltaasta, jonka pudotuskorkeus on noin 460 metriä. Voimalan vuosituotanto on keskimäärin 1 376 gigawattituntia (GWh). Kaksi turbiineista on kuitenkin pumppausteholtaan 160 megawattisia pumpputurbiineja, joilla pumpataan muista tunneleista tulevaa vettä Blåsjøn varastoaltaaseen yhteensä noin 320 MW teholla. Vaikka tunneleiden korkeustaso on alempi kuin Blåsjøllä, tulee yksi osa sinne pumpattavasta vedestä Saurdaliin painovoimaisesti kun taas toinen osa joudutaan pumppaamaan sinne Stølsdalin pumppuvoimalaitokselta ja Hjørtelandin pumppuasemalta. Saurdalissa kuluu pumppaamiseen vuositasolla 282 GWh energiaa. == Historiaa == Ulla-Førren voimalaitoskompleksin rakentaminen aloitettiin vuonna 1974 ja lopetettiin vuonna 1988. Ensimmäinen Saurdalin turbiini käynnistettiin vuonna 1985 ja viimeinen 1986. == Lähteet == Luokka:Pumppuvoimalaitokset Luokka:Norjan vesivoimalaitokset
Nanna Jansson

Nanna Kristina Jansson (s. 7. heinäkuuta 1983 Gävle, Ruotsi) on ruotsalainen pääasiassa 2000-luvulla pelannut jääkiekkoilija, jonka pelipaikka oli hyökkääjä. Hän pelasi Ruotsin naisten jääkiekkomaajoukkueessa olympialaisten naisten jääkiekkoturnauksen kahdesti saavuttaen ensin pronssia 2002 Salt Lake Cityssä ja sitten pronssia 2006 Torinossa. Jansson saavutti myös Svenska damhockeyliganin mestaruuden kaudella 2007–2008 Segeltorps IF:n joukkueessa. == Lähteet == Luokka:Ruotsalaiset jääkiekkoilijat Luokka:Ruotsalaiset olympiamitalistit Luokka:Vuonna 1983 syntyneet Luokka:Elävät henkilöt
Kenedyn piirikunta

Kenedyn piirikunta (engl. Kenedy County) on Yhdysvaltojen Texasin osavaltiossa sijaitseva piirikunta. Piirikunnan väkiluku oli 416 vuonna 2010. Sen hallintokeskus on Sarita, joka on myös piirikunnan suurin kaupunki. Kenedyn piirikunta on nimetty Mifflin Kenedyn mukaan. == Lähteet == Luokka:Texasin piirikunnat
Sally Gardner

Sally Gardner (Sarah Gardner; s. 1954 Birmingham) on brittiläinen lastenkirjailija ja kirjankuvittaja. Hän sai vuonna 2012 ilmestyneestä romaanistaan Maggot Moon Carnegie-mitalin vuonna 2013. Celebrating Carnegie and Geenaway Winners. Carnegiegreenaway.org Web Archive 2014. Viitattu 20.4.2020. Gardnerin molemmat vanhemmat olivat juristeja. Perhe asui Sallyn lapsuuden aikana Lontoossa. Sallyllä todettiin 12-vuotiaana vakava lukemisen erityisvaikeus (dysleksia). 18-vuotiaana hän suoritti korkeakoulututkinnon teatterin alalla ja huomasi voivansa teatterisuunnittelijan ammatissa yhdistää rakkauden teatteriin ja tarinoihin. Hänen ensimmäinen West End -shownsa Szechuanin hyvä nainen tuotettiin kun hän oli 22-vuotias. Sally julkaisi ensimmäisen kirjansa The Little Nut Tree vuonna 1993. Sen hän oli sekä kirjoittanut että kuvittanut. Teos The Countess's Calamity voitti Smarties- palkinnon vuonna 2003. Hänen ensimmäinen täyspitkä romaaninsa ja käännekohta hänen uralleen oli I, Coriander, joka voitti Nestlen lastenkirjapalkinnon kultapalkinnon vuonna 2005. Siitä alkaen hän kirjoitti useita täyspitkiä teoksia, joista Maggot Moon (2012) on tunnetuin. ==Teokset== ===Kirjoittajana ja kuvittajana=== * The Little Nut Tree (Orion Books, 1993) * My Little Princess (1994) * A Book of Princesses (Orion, 1997) * The Strongest Girl in the World (1999) * The Fairy Catalogue: everything you need to make a fairy tale (2000) * The Smallest Girl Ever (2000) * The Boy Who Could Fly (2001) * The Glass Heart: a tale of three princesses (2001) * Mama, Don't Go Out Tonight (2002) * The Invisible Boy (2002) * Boolar's Big Day Out (2003) * Fairy Shopping (2003) * The Boy with the Magic Numbers (2003) * The Countess's Calamity (2003) * A Hoof in the Door (2005) * The Boy with the Lightning Feet (2006) ===Kirjoittajana=== * I, Coriander (2005) * Lucy Willow (2006) * The Red Necklace: A Story of the French Revolution (2007) * The Silver Blade (2008) * The Double Shadow (2011) * Maggot Moon (2012) * Operation Bunny (2012) * Three Pickled Herrings (2012) * The Vanishing of Billy Buckle (2013) * Tinder (2013) * The Matchbox Mysteries (2014) * The Door That Led to Where (2015) * My Side of the Diamond (2017) * The Flying Carpet Thief (2017) ===Kuvittajana=== * Robert and the Giant, teksti Marjorie Newman * Suzi, Sam, George & Alice (1993), teksti Beverley Birch * Playtime Rhymes (1995) * Gynormous!: The Ultimate Book of Giants (1996), teksti Adrian Mitchell * Hello? Is Anybody There? (1997), teksti Jostein Gaarder alkup. Hallo? Er det noen her? , 1996 * The Real Fairy Storybook (1998), teksti Georgie Adams * Polly's Running Away Book (2000), teksti Frances Thomas * Polly's Absolutely Worst Birthday Ever (2001), teksti Thomas * Polly's Really Secret Diary (2002), teksti Thomas ==Lähteet== ==Aiheesta muualla== * Sallygardner.net. Web Archive 2014. Luokka:Englantilaiset lasten- ja nuortenkirjailijat Luokka:Vuonna 1954 syntyneet Luokka:Elävät henkilöt
Villa Cooper

thumb|Villa Cooper. Villa Cooper, alkujaan Villa Enckell tai Villa Vårbacka, on nykyisin Järvenpään Käsityöntekijöiden myyntinäyttelytilana toimiva jugendtyylinen hirsihuvila Järvenpäässä Pöytäalhon kaupunginosassa. Taidemaalari Gösta Enckellin ja hänen vaimonsa Sigrid Ehrströmin rakennuttama ja arkkitehti Lars Sonckin suunnittelema huvila valmistui vuonna 1904 Järvenpään kartanon palstatilalle. Villa Cooper on samaan aikaan rakennetun Ainolan sisarhuvila, ja se on aikanaan ollut keskeisimpiä Tuusulanjärven taiteilijayhteisön kotipaikkoja yhdessä Ainolan, Aholan ja Halosenniemen kanssa. Vuonna 1918 Enckellit myivät huvilan ja palstan takaisin Järvenpään kartanolle. Kartanon omistaja Bjarne Westermarck siirrätti huvilarakennuksen uuteen paikkaan kartanon työntekijöiden ruokala- ja asuntolarakennukseksi. Vuonna 1931 huvilan osti mattotehtailija Edward Cooper vaimonsa Agneta Cooperin kanssa, jolloin huvila sai myös nykyisen nimensä. Edvard Cooper asui talossa kuolemaansa vuoteen 1966 saakka, minkä jälkeen Agneta Cooper asui talossa niin ikään kuolemaansa asti vuoteen 2004. Agneta Cooper oli innokas käsityön harrastaja, ja huvila on edelleen käsityöläisten käytössä. Järvenpään kaupunki sai talon omistukseensa testamenttilahjoituksena vuonna 1973. Talossa vuodesta 2008 toimineessa myyntinäyttelyssä on runsas valikoima muun muassa keramiikkaa, kudottuja tuotteita, ompelutöitä, neuleita, huovutustöitä, kynttilöitä, koruja ja sisustustuotteita. ==Lähteet== *Villa Cooperin nykyelämä, www.kartanomatkat.fi ===Viitteet=== ==Aiheesta muualla== *Villa Cooperin kotisivut Luokka:Järvenpään rakennukset ja rakennelmat Luokka:Pöytäalho Luokka:Lars Sonckin suunnittelemat rakennukset
Matias Litmanen

Matias Litmanen (s. 1999) on suomalainen pesäpalloilija. Litmanen edustaa Superpesiksessä pelaavaa Kiteen Palloa. Hän on edustanut myös Sotkamon Jymyä sekä lainasopimuksella Koskenkorvan Urheilijoita ja Siilinjärven Pesistä https://www.superjymy.fi/matias-litmanen-ja-tommi-piirainen-maaraaikaisilla- vuokrasopimuksella-siipeen/ ja Haminan Palloilijoita. https://haminanpalloilijat.net/ajankohtaista-superpesis/665-matias-litmanen- maeaeraeaikaisella-lainasopimuksella-haminaan Sisäpelissä hän on etenijä tai vaihtaja ja ulkopelissä lukkari. Litmanen pelasi ensimmäiset ottelunsa Superpesiksessä kaudella 2018. Litmanen saavutti SM-hopean Sotkamon Jymyn joukkueessa kaudella 2019.https://www.pesis.fi/pesis-info/historia/mitalistit/ Litmanen valittiin ensimmäiseen Itä-Länsi-otteluunsa vuonna 2024. https://www.superpesis.fi/ajankohtaista/ita-lanteen-kolme-viime-hetken- poisjaantia Matias Litmanen on pesäpallosukua, johon kuuluvat myös SiiPeä valmentanut setänsä Ilmo Litmanen sekä Superpesiksessä pelanneet isänsä Heikki Litmanen, setänsä Hannu Litmanen ja serkkunsa Henri Litmanen. == Lähteet == * http://www.pesiksenmaailma.fi/index.php/pelaajakortit?pelaajaid=7878&view;=pelaajakortti * http://www.superjymy.fi/joukkue/?pelaaja=toni-kohonen (linkissä Matias Litmasen tiedot) === Viitteet === Luokka:Suomalaiset pesäpalloilijat Luokka:Vuonna 1999 syntyneet Luokka:Elävät henkilöt
Edmondo De Amicis

Edmondo De Amicis (31. lokakuuta 1846 Oneglia, Sardinian kuningaskunta – 11. maaliskuuta 1908 Bordighera, Italia) oli italialainen novellisti, runoilija ja suosittu matkakirjailija ja lastenkirjailija. ==Suomennetut teokset== * Apennineilta Andeille: kertomus (Dagli Appennini alle Ande), Werner Söderström osakeyhtiö [1919 (Teos verkossa) * Erään kansakoulu-opettajan elämänvaiheet. 1, suom. Ida Yrjö-Koskinen, WSOY 1892. Sarja: Werner Söderströmin kokoelma kaunokirjallisuutta, 5 * Kansakoulu-opettajan nuoruudenvaiheet: 2 osa, suom. Ida Yrjö-Koskinen, WSOY 1892. Sarja: Werner Söderströmin kokoelma kaunokirjallisuutta, 5 * Sydän: kirja nuorisolle (Cuore); mukailemalla suom. Maikki Friberg, Helsinki: Otava 1894. Sarja: Otavan helppohintainen kirjasto, 18 * Carmela, Kaleva (Mich.): Suom.-amer. kustannusyhtiö 1905 Novellit teoksessa Nuori Itaalia, Otava 1893 Sarja: Otavan helppohintainen kirjasto: 4Edmondo De Amicis, Kirjasampo.fi, viitattu 14.3.2021 * "Koulu kodissa", suom. Hanna Andersin, * "Muuan yömarssi", suom. Hanna Andersin ==Lähteet== Luokka:Italialaiset kirjailijat Luokka:Italialaiset sotilaat Luokka:Italialaiset runoilijat Luokka:Matkakirjailijat Luokka:Lasten- ja nuortenkirjailijat Luokka:Vuonna 1846 syntyneet Luokka:Vuonna 1908 kuolleet
Orangen piirikunta (New York)

Orangen piirikunta () on Yhdysvaltojen New Yorkin osavaltiossa sijaitseva piirikunta. Sen väkiluku oli 372 813 vuoden 2010 väestönlaskennassa. Nimensä piirikunta on saanut Vilhelm III Oranialaiselta. == Väestö == Uusin arvio piirikunnan väkiluvusta on 384 940 vuodelta 2019. Piirikunnan asukkaista 77,2 prosenttia on valkoisia, 0,5 prosenttia intiaaneja ja 10,2 prosenttia mustia. Yhdessä kotitaloudessa asuu keskimäärin 2,9 henkilöä. Kotitalouden mediaanitulot olivat 76 716 dollaria vuosina 2014–2018. Köyhyysrajan alapuolella olevia oli 11,5 %. == Lähteet == == Aiheesta muualla == Luokka:New Yorkin piirikunnat
Mhairi McFarlane

Mhairi McFarlane (s. 1976) on maailmanlaajuista suosiota saavuttanut brittiläinen kirjailija. McFarlane tunnetaan chick lit teoksistaan. McFarlane syntyi Falkirkissä Skotlannissa 1976. Hän opiskeli kirjallisuustiedettä Manchesterin yliopistossa. McFarlane toimi journalistina Nottinghamissa ennen kirjailijaksi ryhtymistään. McFarlane julkaisi ensimmäisen romaaninsa Sinuun minä jäin (eng. You Had Me At Hello) vuonna 2012. == Tuotanto == * Sinuun minä jäin (You Had Me At Hello, 2012) * Sinusta kaikki alkoi (Here's Looking At You, 2013) * En minä vaan sinä (It's Not Me, It's You, 2014) * Tyttö muiden joukossa (Who's That Girl?, 2015) * After Hello: A Gorgeously Romantic Short Story, 2017 * Hei ethän unohda minua (Don't You Forget About Me, 2018) * Mitä jos en löydä sinua koskaan (If I Never Met You, 2020) ==Lähteet== Luokka:Elävät henkilöt Luokka:Vuonna 1976 syntyneet Luokka:Brittiläiset kirjailijat
Kari Kiesiläinen

Kari Kiesiläinen (s. 7. kesäkuuta 1955 Mikkeli) on suomalainen virkamies ja Suomen oikeusministeriön alivaltiosihteeri 15. maaliskuuta 2020 alkaenhttps://oikeusministerio.fi/artikkeli/-/asset_publisher/kari- kiesilainen-alivaltiosihteeriksi. Ennen alivaltiosihteeriksi nimittämistään Kiesiläinen ehti toimia oikeusministeriön oikeusministeriössä hallitusneuvoksena ja pitkäaikaisena osastopäällikkönä ja ylijohtajanahttps://www.hs.fi/ihmiset/art-2000004054491.html. Koulutukseltaan Kiesiläinen on oikeustieteen kandidaatti Helsingin yliopistosta, ja vuosina 1997–1998 hän suoritti jatkotutkinnon Master in Legal Institutions Wisconsinin yliopistossa Madisonissa. Helsingin yliopistossa hän toimi myös oikeustieteen ainejärjestön Pykälän puheenjohtajana.https://www.linkedin.com/in/kari- kiesiläinen-a7309912/ == Kirjat == * == Lähteet == Luokka:Suomalaiset virkamiehet Luokka:Suomalaiset alivaltiosihteerit Luokka:Vuonna 1955 syntyneet Luokka:Elävät henkilöt
Hot Right Now

Hot Right Now on brittiläismuusikko DJ Freshin kappale, jolla vierailee myös brittiläisartisti Rita Ora. Sen julkaisi Grove Studios DJ Freshin kolmannen, Nextlevelism-studioalbumin toisena singlenä 12. helmikuuta 2012. Kappale on julkaistu myös bonusraitana Rita Oran debyyttistudioalbumilla. Kappale oli myyntimenestys, sen päästyä jo ensimmäisellä listaviikolla Britannian singlelistan kärkeen. Official Charts Company vahvisti "Hot Right Nown" olevan kaikkien aikojen ensimmäinen Britannian singlelistan kärkeen päässyt drum and bass kappale. "Hot Right Now" oli Britanniassa 23:ksi myydyin kappale vuonna 2012 sen myytyä koko vuoden aikana 482 000 kopiota. Kappaleelle on toteutettu myös Rohan BM:n ohjaama musiikkivideo, joka julkaistiin videopalvelu YouTubessa 14. joulukuuta 2011. Video kuvattiin Los Angelesin Chinatownissa ja sillä nähdään Rita Ora monivärisessä, tyyliltään 80-lukulaisessa nahkatakissa esiintymässä hipstereiden kanssa graffitien peittämällä tontilla. ==Lähteet== Luokka:Vuoden 2012 kappaleet Luokka:Brittiläiset musiikkikappaleet
Star Wars -päivä

Star Wars -päivä on vuosittain järjestettävä juhla, jolloin juhlitaan George Lucasin luomaa Tähtien sotaa. Päivää on vietetty vuodesta 2011 ja sitä vietetään 4. toukokuuta. Star Wars -päivänä tunnettu lause "May the Fourth be with you" tulee Star Wars elokuvissa käytetystä sanonnasta "May the Force be with you". == Historia == Tanskalainen julkisen lähetystoiminnan harjoittajan uutisartikkelissa sanotaan, että lausetta "May the Fourth be with you" käytettiin ensimmäisen kerran 4. toukokuuta 1979, kun Margaret Thatcher aloitti toimintansa Yhdistynyneen kuningaskunnan pääministerinä. Hänen poliittinen puolueensa, konservatiivit, onnittelivat häntä voitosta sanomalla "May the Fourth be with you, Maggie. Congratulations". Kirjailija Jeanne Cavelos käytti lausetta hänen kirjassaan The Science of Star Wars sivulla 94, vuonna 1999. Vuonna 2008 aloitettiin Facebook-ryhmä, jossa juhlittiin Luke Skywalker -päivää, samalla lauseella. Vuonna 2011 ensimmäinen Star Wars juhlapäivä järjestettiin Torontossa, Kanadassa. Fanit ja kuuluisuudet, kuten Boris Johnson ovat viettäneet Star Wars -päivää eri tavoilla sosiaalisessa mediassa ja televisiossa. Vuodesta 2013 lähtien The Walt Disney Company on virallisesti juhlistanut päivää erilaisilla Star Wars tapahtumilla ja festivaaleilla Disneylandiassa ja Walt Disney Worldissa. Star Wars -päivänä vuonna 2015 Kansainvälinen avaruusasema katsoi Star Warsia. Kalifornian osavaltiossa Star Wars -päivä on virallistettu vuonna 2019. Viimeinen jakso pitkään pyörineestä The Clone Wars -sarjasta esitettiin 4. toukokuuta 2020. == Lähteet == == Aiheesta muualla == * Virallinen nettisivu Luokka:Tähtien sota Luokka:Toukokuun juhlapäivät
Kōnan (Aichi)

Kōnan () on Japanin kaupunki Honshūn saarella Chūbun tai Tōkain alueella Aichin prefektuurissa. Se sijaitsee sisämaassa prefektuurin luoteisosassa Nōbin tasangolla. Pohjoisessa se rajautuu Kisojokeen ja Gifun prefektuuriin. Kōnanissa on 100 478 asukasta (maaliskuussa 2020) ja sen pinta-ala on 30,20 neliökilometriä. Nykymuotoinen Kōnanin kaupunki perustettiin vuonna 1954 yhdistämällä kolme maaseutukaupunkia ja yksi kyläkunta. Kaupungin nimi viittaa siihen, että se sijaitsee joen (kō), tässä tapauksessa Kisojoen, eteläpuolella (nan). Perinteinen elinkeino alueella oli Meiji-kaudelta lähtien silkinviljely. Toisen maailmansodan jälkeen Kōnan on kehittynyt Nagoyan esikaupunkina ja sinne on sijoittunut keinokuitujen ja kodintekstiilien valmistusta sekä koneteollisuutta. Maaseutumaisilla alueilla viljellään esimerkiksi vihanneksia ja koristekukkia. Kōnanin rakennettuun kulttuuriperintöön kuuluvat Mandara-jin buddhalainen temppeli, joka tunnetaan japaninsinisateistaan, ja vuonna 1624 rakennettu Miyaushiro Hachiman-shan šintolainen pyhäkkö. Kōnania palvelee Nagoya-rautateiden Inuyama-linja. == Kuvia == Tiedosto:Mandaradera2.JPG|Mandara-ji Tiedosto:Flowerpark konan.jpg|Flower Park Kōnan Tiedosto:北野天神社 (愛知県江南市) - panoramio - gundam2345 (1).jpg|Kitano Tenjin-sha Tiedosto:Suitopia Konan s2.jpg|Suitopia Kōnan Tiedosto:Aigioohashi bridge-1.JPG|Aigin suursilta ylittää Kisojoen == Lähteet == == Aiheesta muualla == * Kaupungin internetsivut Luokka:Aichin prefektuurin kaupungit
Portapique

Portapique on kylä Kanadan Nova Scotiassa. Se kuuluu Colchesterin piirikuntaan ja sijaitsee Cobequidinlahden pohjoisrannalla. Portapiquen alueella on noin sata asukasta, ja kesäisin mökkikaudella väkiluku kasvaa noin 250:een. Portapique oli alkujaan Portaupique-niminen acadialaiskylä, joka perustettiin hieman vuoden 1700 jälkeen. Kun Abijah Willard vieraili siellä vuonna 1855 acadialaisten karkotuksen aikaan kylä oli suolla, ja loppuvuodesta alue oli jo vapaana. Uusia asukkaita sinne tuli 1760-luvun lopussa ja 1770-luvun alussa. Nova Scotian joukkoampuminen vuonna 2020 käynnistyi Portapiquesta, ja sen aikana kuoli ainakin 19 ihmistä. == Lähteet == Luokka:Nova Scotia Luokka:Kanadan kylät
Sóley

Sóley (koko nimeltään Sóley Stefánsdóttir) on islantilainen multi- instrumentalisti ja laulaja-lauluntekijä. == Ura == Sóley opiskeli lapsena klassista ja jazz-tyylistä pianonsoittoa ja meni myöhemmin Islannin taideakatemiaan opiskelemaan sävellystä tullakseen taitavaksi pianistiksi ja kitaristiksi. Vaikka Sóley on kotoisin Islannista, hän laulaa pääasiassa englanniksi. Vuonna 2006 hänestä tuli osa islantilaista indie-folk-yhtyettä, Seabearia. Sóley julkaisi ensimmäisen EP-levynsä nimeltä Theatre Island vuonna 2010. Seuraavana vuonna hän julkaisi ensimmäisen täysimittaisen albuminsa We Sink. Vuonna 2013 kappaletta Fight Them Soft käytettiin komediadraama Misfitsin jaksossa ääniraitana. Ask the Deep julkaistiin 8. toukokuuta 2015. Uuden levyn mainostamiseksi hän esiintyi useilla eri festivaaleilla, joista esimerkkeinä ATP Iceland, Rauðasandur Festival ja Iceland Airwaves vuonna 2014. Sitten Sóley aloitti uuden laajan Eurooppa-kiertueen ja julkaisi uuden EP-levyn Don't Ever Listen. Sóleyn kolmas levy, Endless Summer, julkaistiin toukokuussa 2017. Sóley syntyi Hafnarfjörðurissa, pienessä kaupungissa Reykjavikin ulkopuolella. Hän löytää inspiraatiota lähinnä runoilijoilta ja hän on musikaalisesta perheestään. Sóleyn isä on pasuunansoittaja ja musiikinopettaja, sekä Sóleyn pikkuveli Eiríkur ja pikkusisko ovat myös muusikoita. Hän asuu nyt Islannin pääkaupungissa aviomiehensä Héðinn Finnsonin kanssa. Hän otti lyhyen kiertuetauon hänen ensimmäisen tyttärensä synnyttyä maaliskuussa 2014. Sóley on ollut vegaani tyttärensä syntymästä lähtien. == Diskografia == === Seabear === ; Studio-albumit * The Ghost That Carried Us Away (2007, Morr Music ) * We Built a Fire (2010, Morr Music ) ; EP-levyt * While the Fire Dies (2010, Sound of a Handshake) ; Sinkut * Teenage Kicks / Piano Hands 7 " (2007, Morr Music) * Lion Face Boy / Cold Summer 7 " (2009, A Number of Things) * Waterphone (2019, Morr Music) === Sooloura === ; Studio- albumit * We Sink (2011, Morr Music ) * Ask the Deep (2015, Morr Music ) * Endless Summer (2017, Morr Music ) * Team Dreams (2018, Morr Music ) ; EP- levyt * Theater Island (2010, Morr Music ) * Krómantík (2014, Morr Music ) * Don't Ever Listen (2015, Morr Music ) * Harmóník (2017, SMIT Records) == Lähteet == Luokka:Islantilaiset muusikot Luokka:Vuonna 1987 syntyneet Luokka:Elävät henkilöt
All About That Bass

All About That Bass on yhdysvaltalaisartisti Meghan Trainorin debyyttisingle. Sen julkaisi Epic Records hänen Title EP-levyn sekä samaa nimeä kantavan debyyttistudioalbumin ensimmäisenä singlenä 30. kesäkuuta 2014. Kappaleen ovat sanoittaneet Trainor sekä Kevin Kadish, joista jälkimmäinen myös tuotti sen. "All About That Bass" on lajityypiltään sekoitus purukumipoppia, doo-woppia sekä retro-R&B;:a. Lisäksi siinä on elementtejä 1960-luvun musiikista. Sanoiltaan kappale pohjautuu Trainorin pyrkimykseen mainostaa positiivista kehokuvaa ja itsensä hyväksymistä sellaisenaan. Musiikkikriitikot suhtautuivat kappaleeseen ristiriitaisesti: jotkut pitivät sitä yhtenä vuoden 2014 parhaista kappaleista, kun taas toiset kutsuivat sitä noveltyksi ja pitivät sitä epäonnistuneena aikeena mainostaa positiivista kehokuvaa. Kappale oli ehdolla Grammylle vuonna 2015 kategorioissa "Vuoden nauhoite" sekä "Vuoden kappale". "All About That Bass" oli julkaisunsa jälkeen Yhdysvalloissa Billboard Hot 100-listan kärjessä ja se myi siellä timanttia. Se saavutti singlelistan kärjen myös muun muassa Australiassa, Kanadassa sekä Britanniassa ja siitä tuli maailmanlaajuisesti vuoden 2014 neljänneksi myydyin single yli 11 miljoonalla myydyllä kopiolla. Kappaleelle toteutettu Fatima Robinsonin ohjaama musiikkivideo julkaistiin 10. kesäkuuta 2014. Videolla nähdään 1950-luvulta inspiroitua estetiikkaa ja se oli merkittävässä roolissa kappaleen kuuluisaksi tekemisessä. ==Lähteet== Luokka:Vuoden 2014 kappaleet Luokka:Yhdysvaltalaiset musiikkikappaleet
Marianne Laiti

Marianne Sylvia Laiti (s. 1971) on suomalainen kuvataiteilija ja kuvanveistäjä. == Ura == Laiti opiskeli kuvanveistäjäksi Kankaanpään taidekoulussa vuosina 1994–1997. Hän suoritti lisäksi kuvataiteilijan erikoistumisopintoja Lahden taideinstituutissa 2008–2009 ja Turun taideakatemiassa 2010–2011. Hän on opiskellut myös kirjallisuustiedettä ja psykologiaa Tampereen yliopistossa vuodesta 2013. Laiti on osallistunut myös Suomen Mielenterveysseuran ja Kuvataideterapeuttien liiton järjestämään kuvataidepsykoterapian perusteet -opetukseen ja Mielenterveysseuran elämänkaarikirjoitus-koulutukseen. Marianne Laiti asuu Kangasalla. Marianne Laiti tekee veistoksia ja piirtää. Hän kertoo käyttävänsä piirroksiin itse tekemiään kuivapastelliliituja, mustetta ja sekatekniikoita. Piirtäessään hän sanoo pyrkivänsä siihen, että viiva näyttää kuin itsestään syntyneeltä, että kädenjälki on rentoa ja vapaata. Veistokset hän valaa pronssiin. Laiti on pitänyt yli 20 yksityisnäyttelyä ja osallistunut runsaasti ryhmä- ja yhteisnäyttelyihin sekä Suomessa että muissa maissa. === Julkisiva veistoksia === thumb|upright|Jälkiä, 2016, Tampere. thumb|upright|Osa teoksesta Matka, yhdessä Heli Mäkisen kanssa, 2003, Akaa. Laitin veistos Hyppy Linnanpuiston suihkulähteessä Kankaanpäässä paljastettiin vuonna 1995. Laiti oli vielä opiskelija, kun hän suunnitteli graniittiveistoksen suihkulähteeseen. Yhdessä Heli Mäkisen kanssa tehty teos Matka on Nahkialanjärven puistossa Akaan Toijalassa. Teos on paljastettu vuonna 2003. Teos Jälkiä on Tampereen Vuoreksessa ja valmistunut vuonna 2016. == Lähteet == Luokka:Suomalaiset kuvanveistäjät Luokka:Vuonna 1971 syntyneet Luokka:Elävät henkilöt
Kinana ibn ar-Rabi

pienoiskuva|Khaibarin taistelu (Kuva vuodelta 1910) Kinana ibn ar-Rabi (Arab. كِنَانَة ٱبْن ٱلرَّبِيع‎) oli juutalainen heimojohtaja Khaybarin keitaalla Arabian niemimaalla. Profeetta Muhammed valloitti juutalaisten hallussa olleen Khaybarin vuonna 628. Kinana saatiin kiinni, ja uskottiin, että hän tietää, missä Nadir-heimon aarteet olivat. Kinana kuitenkin kielsi tietävänsä aarteen sijaintia. Osa siitä kuitenkin löydettiin raunioista, joiden lähellä Kinana oli liikkunut. Jumalan lähettiläs käski silloin Az-Zubari ibn al-Awwamia: "Kiduttakaa häntä, kunnes saat hänestä kaiken irti!" A-Zubair sytytti tulen palamaan Kinanan rinnan päälle, kunnes tämä oli kuolla. Lopulta Jumalan lähettiläs antoi tappaa Kinanan. Jansen 2008, s. 359–360 Khaybarista saadusta sotasaaliista Muhammed valitsi itselleen Kinanan lesken Safiyan, jonka kanssa hän meni naimisiin. Al-Tabari sekoittaa hänet Zainabin samannimiseen sukulaiseen.Gottheil & Hirschfeld, 2021 Palestiinalaisten keskuudessa suosittu rytmikäs taisteluhuuto mielenosoituksissa juutalaisia vastaan on: "“Khaybar Khaybar, ya yahud, Jaish Muhammad, sa yaud,” joka tarkoittaa: "Khaybar Khaybar, juutalaiset, Muhammedin armeija palaa takaisin". == Katso myös == * Muhammedin historiallisuus == Lähteet == * * * * * === Viitteet === Luokka:Juutalaiset
Lips Are Movin

Lips Are Movin on yhdysvaltalaisen laulaja-lauluntekijä Meghan Trainorin kappale, jonka ovat sanoittaneet Trainor sekä Kevin Kadish joista jälkimmäinen myös tuotti sen. Sen julkaisi Epic Records hänen Title-debyyttistudioalbumin toisena singlenä 21. lokakuuta 2014. "Lips Are Movin" on lajityypiltään sekoitus purukumipoppia, doo-woppia sekä R&B;:a. Sanoiltaan kappale kertoo valehtelevasta ja epäluotettavasta miehestä. Kun Trainorin debyyttisingle "All About That Bass" sai musiikkikriitikoiden keskuudessa ristiriitaisen vastaanoton, sai "Lips Are Movin" puolestaan positiivisen vastaanoton, kriitikoiden kehuessa sitä kun se teki Trainoristä yhden hitin ihmeen sijaan menestyvän poplaulajan. "Lips Are Movin" oli julkaisunsa jälkeen kaupallinen menestys, sen ollessa Trainorin toinen peräkkäinen single joka on päässyt singlelistan viiden parhaan joukkoon Australiassa, Britanniassa, sekä Yhdysvalloissa Billboard Hot 100-listalla. Kappale pääsi singlelistan kymmenen parhaan joukkoon myös lukuisissa Euroopan valtioissa kuten Alankomaissa, Espanjassa, Itävallassa ja Saksassa. Kappaleelle on toteutettu myös Philip Andelmanin ohjaama musiikkivideo, joka julkaistiin 19. marraskuuta 2014. Video esittää kohtauksia musiikkivideon kuvausten kulissien takaa ja sillä esiintyy tanssijoina muun muassa Les Twins sekä Chachi Gonzales. Video keräsi YouTubessa sen julkaisun jälkeen kahdessa päivässä yhteensä 2,5 miljoonaa näyttökertaa ja se sai positiivisia vastaanottoja musiikkikriitikoilta jotka kehuivat sen kuvakieltä. Trainor on esittänyt kappaleen livenä lukuisissa ohjelmissa kuten Todayssä, The Voicessa ja Dancing with the Starsissa. Sitä on esitetty myös Trainorin vuonna 2015 toteutetuilla That Bass Tour ja MTrain Tour-kiertueilla sekä vuonna 2016 toteutetulla The Untouchable Tour- kiertueella. ==Lähteet== Luokka:Vuoden 2014 kappaleet Luokka:Yhdysvaltalaiset musiikkikappaleet
Safiya bint Huyai

thumb|Khaybarin taistelu (Kuva vuodelta 1910) Safiya bint Huyai (arab. صَفِيَّة ٱبْنَت حُيَيّ‎, 610 – 670 tai 672Sayeed, 2013, s. 39) oli yksi islamin profeetta Muhammedin vaimoista, syntyperältään juutalainen.Al-Tabari, 1998, s. 184–185 Häntä kunnioitetaan eräiden muiden Muhammedin vaimojen tavoin nimellä "uskovien äiti".Ibn Hisham, 1999, s. 454; Ibn Ishaq, 1955, s. 792 Nimitys on varattu niille, joiden nimi esiintyy hadithien kertojaketjuissa. Safiya esiintyy niistä kahdeksassa. Muhammed valitsi Safiyan sotasaaliikseen vallattuaan Khaibarin taistelussa juutalaiskaupungin vuonna 628. Hän otti tämän puolisokseen Ibn Hishamin kertoman mukaan vielä taistelukentällä juutalaisten ruumiiden keskellä.Ibn Hisham, 1999, 361 Muhammed antoi kiduttaa ja sitten tappaa Safiyan puolison, Kinana ibn ar-Rabin, koska tämä ei paljastanut heimonsa aarrekätköä.Ibn Hisham, 1999, 362 Muhammed oli järjestyksessä Safiyan kolmas aviomies. Muhammed oli tällöin 58-vuotias ja Safiya 17-vuotias. Perimätieto kertoo, että Safiya sanoi: "En ollut edes seitsemäntoista, tai juuri ja juuri, sinä yönä, jolloin astuin profeetan huoneeseen." Ibn Umar al Waqidi kertoi Kathir ibn Zaidille, joka kertoi al- Walidille, joka kertoi Abu Hurairalle, että profeetan nukkuessa Safiyan kanssa Abu Aiub valvoi miekkoineen oven ulkopuolella. Kun hän näki profeetan aamulla, hän tervehti tätä sanomalla "Allahu akbar!" Hän lisäsi: "Oi Jumalan lähettiläs, menit juuri naimisiin tämän nuoren naisen kanssa, jonka isän, veljen ja miehen olet tappanut. Niinpä en luottanut häneen." Profeetta vastasi. "Hyvä". Ei ole varmuutta, onko Safiya historiallinen henkilö, sillä häntä koskevat tiedot ilmestyvät kirjallisuuteen vasta 700-luvun lopulla Ibn Ishaqin teoksessa eli sata vuotta hänen kuolemansa jälkeen.Ibn Hisham, 1999, s. 454Ibn Ishaq, 1955, 792 == Katso myös == * Muhammedin historiallisuus *Muhammedin vaimot == Lähteet == * * * * === Viitteet === Luokka:Muhammedin talonväki Luokka:Muhammedin vaimot Luokka:Juutalaiset
Frank K. Everest, Jr.

Frank Kendall Everest Jr., lempinimiltään Pete tai Speedy Pete ja Nopein mies elävänä (9. elokuuta 1920 Fairmont, Marionin piirikunta, Länsi-Virginia – 1. lokakuuta 2004) oli yhdysvaltalainen, Yhdysvaltain ilmavoimien sotilaslentäjä ja koelentäjä. Hänen sotilasarvonsa oli prikaatikenraali. Everest rikkoi kahdesti nopeuslennon maailmanennätyksen, minkä hän teki toiseksi X –sarjan koekoneella X-2, nopeudella 2.87 Machia eli 3 050 km/h. Sitä edeltäen, everstiluutnantti Kendall rikkoi YF-100 -koneellaan 29. lokakuuta 1953 entisen ennätyksen nopeudella 1215.392 km/h, joka oli vain 26 päivää aikaisemmin tehtynä, XF4D Skyray -konetyypin hallussa.MMM 1955: s. 203 X-1 oli eräitä Century Series -hävittäjien ohella, Frank K. Everestin lentämistä konetyypeistä. Everest lensi myös X-1:lla 73 000 jalan korkeudessa eli 22 250 metrissä. Kone oli X-1A:n myöhempi versio. Niistä viimeinen oli X-1E.https://www.nationalaviation.org/our-enshrinees/everest-frank/ Viitattu 21.4.2020. Ennen palvelukseen asettamistaan, oli YF-100 Super Sabre kärsinyt vaikeista vakausongelmista. Se johti niin sanotun Area Rulen kehittämiseen, mikä määritti korkeusvakaajien ja siipien välistä suhdetta. Konetyyppi asetettiin palvelukseen lokakuussa 1954.Hewish, M./Huuhka, T., 1977: s. 22 X-2 -koekoneen lennot ajoittuivat vuosille 1955 - 1956. Koneyksilöitä valmistettiin kaksi kappaletta, joista toinen tuhoutui kesken lennon. Sama tapahtui myöhemmin XB-70 Valkyrien kohdalla. Frank K. Everest Junior osallistui Toiseen maailmansotaan sekä Vietnamin sotaan. Hänen palvelusvuotensa ajoittuivat vuosiin 1941 - 1973. Koelentäjän roolissa, Everest testasi varsin monia eri sotilastyyppejä: hävittäjistä pommikoneisiin B-57, koekone XB-52 ja B-52. Muita olivat X-3 Stiletto, X-4 Bantam, X-5 sekä XF-88 ja XF-92. Frank "Pete" Everest saavutti useita tunnustuspalkintoja, kuten Legion of Meritin (LOM), Purple Heartin ja Air Medalin. thumb|right|Bell X-1B:lla, ser.no: 48-1385 lennettiin 24 lentoa vuosina 1954 – 1958. == Lähteet == *Toim. Salonen, Erkki & kirj. Harjulehto, Seppo: Mitä-Missä-Milloin – Kansalaisen Vuosikirja 1955 (5.vsk.), Helsinki, Otava, 1954. s. 203. *Hewish, Mark: Tietosarja - Lentokoneet, Intercontinental Book Productions, 1977, Englanti (Pike, Trisha & Schultz, Mark & Gunston Bill: toim., suom. Tuomo Huuhka) ISBN 951-824-015-9 (s. 22-23) ===Viitteet=== ==Aiheesta muualla== * https://www.historynet.com/aviation-history-interview-with-frank-k-pete- everest-who-flew-a-bell-x-2-to-record-speed-of-mach-3.htm * http://thetartanterror.blogspot.com/2005/12/bgen-frank-k-pete- everest-1920-2004.html * http://www.marionhistorical.org/pages/people.php * http://veterantributes.org/TributeDetail.php?recordID=184 Luokka:Yhdysvaltalaiset lentäjät Luokka:Yhdysvaltalaiset koelentäjät Luokka:Yhdysvaltain ilmavoimien kenraalit Luokka:Vuonna 1920 syntyneet Luokka:Vuonna 2004 kuolleet
Miyoshi (Aichi)

Miyoshi () on Japanin kaupunki Honshūn saarella Chūbun tai Tōkain alueella Aichin prefektuurissa. Se sijaitsee sisämaassa prefektuurin keskiosassa Okazakin tasangon pohjoisreunalla. Kaupungin länsirajalla virtaa Sakaijoki. Miyoshissa on 61 040 asukasta (huhtikuussa 2020) ja sen pinta-ala on 32,19 neliökilometriä. Miyoshi on historiallisesti vesivaroiltaan niukkaa seutua, jossa kasteluvettä on kerätty lukuisiin tekoaltaisiin. Viljelyolosuhteet ovat parantuneet huomattavasti sen jälkeen, kun Aichin kastelukanava valmistui vuonna 1961. Se on mahdollistanut laajamittaisen riisin- sekä hedelmien ja kasvisten viljelyn. Miyoshin maaseutukaupunki () perustettiin vuonna 1958. 1960-luvulta lähtien sinne on sijoittunut muun muassa auto- ja vaateteollisuutta ja se on kasvanut voimakkaasti Nagoyan esikaupunkina. Kaupunkioikeudet Miyoshille myönnettiin vuonna 2010. Samassa yhteydessä sen nimen kirjoitustavaksi vaihdettiin hiragana-merkit, koska Tokushiman prefektuurissa oli jo samoja kanji-merkkejä käyttävä Miyoshin kaupunki. Miyoshia palvelee Nagoya-rautateiden Toyota-linja. == Kuvia == Tiedosto:SUN LIVE exterior 2016-07 ac (3).jpg|Sun Live -kulttuurikeskus Tiedosto:Miyoshi Ishikawa House east warehouse ac (1).jpg|Ishikawa-suvun taloa Tiedosto:Miyoshi City Office.JPG|Miyoshin kaupungintalo Tiedosto:三好池.jpg|Miyoshilampi == Lähteet == == Aiheesta muualla == * Kaupungin internetsivut Luokka:Aichin prefektuurin kaupungit
Hakima El Haite

Hakima El Haite (; s. 13. toukokuuta 1963, Fès) on marokkolainen tutkija ja poliitikko. Hän on Liberal Internationalin nykyinen puheenjohtaja ja ensimmäinen afrikkalainen tehtävään valittu henkilö. == Koulutus ja työ == El Haite on väitellyt tohtoriksi kaksi kertaa: ensimmäisen kerran vuonna 1991 ympäristötieteistä marokkolaisessa Moulay Ismail -yliopistossa ja ympäristötekniikasta vuonna 2010 ranskalaisessa Mines Saint-Étienne -yliopistossa.. Vuosina 1992–1993 toimi johtavassa asemassa Fèsin kaupungin virastossa. Vuonna 1994 hän perusti yrityksen nimeltä EauGlobe, joka keskittyi ympäristöasioihin.. El Haite on julkaissut useita kirjoja kestävän kehityksen saralta. Hän osaa sujuvaa arabiaa, ranskaa ja englantia. == Poliittinen ura == El Haiten poliittinen ura alkoi vuonna 2003, kun hän aktivoitui Kansanliike- puolueessa. Sitä ennen hän oli toiminut jo vuosia vapaaehtoisena. Vuosina 2013–2017 hän toimi maansa ympäristöministerinä. Vuonna 2015 hän toimi Pariisin ilmastokokouksen varapuheenjohtajana. Vuonna 2015 El Haite valittiin Liberal Internationalin varapuheenjohtajaksi. Järjestön puheenjohtajaksi El Haite valittiin yksimielisesti vuonna 2018 Dakarissa pidetyssä kongressissa. == Kunnianosoituksia == * Kunnialegioona (Ranska, 2016) == Lähteet == Luokka:Vuonna 1963 syntyneet Luokka:Marokkolaiset poliitikot Luokka:Elävät henkilöt
Valkoisen talon lehdistösihteeri

Valkoisen talon lehdistösihteeri () on Valkoisen talon virkamies, jonka tehtävä on edustaa Yhdysvaltain presidentin hallintoa. Nykyinen lehdistösihteeri Karine Jean-Pierre aloitti virassa toukokuussa 2022. ==Luettelo lehdistösihteereistä== # Kuva Nimi Kausi alkoi Kausi päättyi Presidentti 1\. George E. Akerson 1929 1931 Herbert Hoover 2\. Theodore Joslin 1931 1933 Herbert Hoover 3\. Stephen Early 1933 1945 Franklin D. Roosevelt 4\. Jonathan W. Daniels 1944 1945 Franklin D. Roosevelt 4\. Jonathan W. Daniels 1944 1945 Harry S. Truman 5\. Charlie Ross 1945 1950 Harry S. Truman vt. Stephen Early 1950 1950 Harry S. Truman 6\. Joseph Short 1950 1952 Harry S. Truman 7\. Roger Tubby 1952 1953 Harry S. Truman 8\. James Hagerty 1953 1961 Dwight D. Eisenhower 9\. Pierre Salinger 1961 1964 John F. Kennedy 9\. Pierre Salinger 1961 1964 Lyndon B. Johnson 10\. George Reedy 1964 1965 Lyndon B. Johnson 11\. Bill Moyers 1965 1967 Lyndon B. Johnson 12\. George Christian 1967 1969 Lyndon B. Johnson 13\. Ron Ziegler 1969 1974 Richard Nixon 14\. Jerald terHorst 1974 1974 Gerald Ford 15\. Ron Nessen 1974 1977 Gerald Ford 16\. Jody Powell 1977 1981 Jimmy Carter 17\. James Brady 1981 1981 (virallisesti 1989 asti) Ronald Reagan vt. Larry Speakes 1981 1987 Ronald Reagan 18\. Marlin Fitzwater 1987 1993 Ronald Reagan 18\. Marlin Fitzwater 1987 1993 George H. W. Bush vt. George Stephanopoulos 1993 1993 Bill Clinton 19\. Dee Dee Myers 1993 1994 Bill Clinton 20\. Mike McCurry 1994 1998 Bill Clinton 21\. Joe Lockhart 1998 2000 Bill Clinton 22\. Jake Siewert 2000 2001 Bill Clinton 23\. Ari Fleischer 2001 2003 George W. Bush 24\. Scott McClellan 2003 2006 George W. Bush 25\. Tony Snow 2006 2007 George W. Bush 26\. Dana Perino 2007 2009 George W. Bush 27\. Robert Gibbs 2009 2011 Barack Obama 28\. Jay Carney 2011 2014 Barack Obama 29\. Josh Earnest 2014 2017 Barack Obama 30\. Sean Spicer 2017 2017 Donald Trump 31\. Sarah Sanders 2017 2019 32\. Stephanie Grisham 2019 2020 33\. Kayleigh McEnany 2020 2021 34\. Jen Psaki 2021 2022 Joe Biden 35\. Karine Jean-Pierre 2022 virassa ==Lähteet== ===Viitteet=== == Aiheesta muualla == *